### Beslutning

Taget til efterretning.

### Sagsfremstilling

## Resume og sagens baggrund

På Teknik- og Miljøudvalgets møde den 2. april 2020 blev der bevilliget 200.000 kr. til en forundersøgelse af [adresse] med henblik på at vurdere behovet for at optimere trafiksikkerheden på strækningen. Forholdene for bløde trafikanter blev betragtet som dårlige på grund af gennemkørende tunge køretøjer, dårlige oversigtsforhold og manglende krydsningsmuligheder på tværs af vejen. I 2023 er der gennemført en analyse af de trafiksikkerhedstiltag, der blev implementeret i 2012, med det formål at vurdere deres effekt på trafiksikkerheden i [adresse]. Der gives en orientering om denne analyse.

## Indstillinger

Chefen for Vej, Ejendom og Affald indstiller, at orienteringen tages til efterretning.

## Behandling

Teknik- og Miljøudvalget.

## Sagsfremstilling

 På Teknik- og Miljøudvalgets møde den 2. april 2020 blev der bevilliget 200.000 kr. til en forundersøgelse af [adresse] med henblik på at vurdere behovet for at optimere trafiksikkerheden på strækningen. Forholdene for bløde trafikanter blev betragtet som dårlige på grund af gennemkørende tunge køretøjer, dårlige oversigtsforhold og manglende krydsningsmuligheder på tværs af vejen. I 2023 er der gennemført en analyse af de trafiksikkerhedstiltag, der blev implementeret i 2012, med det formål at vurdere deres effekt på trafiksikkerheden i [adresse].

I 2012 blev der etableret fem hævede flader, tre vejbump og en 40 km/t zone på [adresse] (se Bilag 1).

Projektområde

Hovedgaden strækker sig fra [adresse] til [adresse]Kulbyvej, i alt cirka 800 meter. Hovedgaden har et varieret vejforløb og passerer sidegader, forretninger og institutioner.

Uheld
Mellem 2018 og 2022 har der været seks materielskadeuheld og ét alvorligt personskadeuheld på strækningen.

Trafikale forhold
Årsdøgnstrafikken (ÅDT) for køretøjer er reduceret med 14 %, og lastbiltrafikken er faldet med 70 %, hvilket indikerer positive virkninger af trafiksikkerhedsforanstaltningerne.

Konklusion
Trafiksikkerhedsforanstaltningerne på [adresse] i Høng har som udgangspunkt haft en positiv effekt på trafiksikkerheden. Der er nu mindre trafik på strækningen, især færre tunge køretøjer. Hastigheden er imidlertid forblevet næsten uændret, og fartdæmpningstiltagene har ikke haft en betydelig indvirkning på personbiler. Fartdæmpningen vil kræve flere tilpasninger for at være effektiv, og zonetavlerne bør justeres. Krydsningsmuligheder for fodgængere er stadig utilstrækkelige.

Anbefaling

1. Implementering af fodgængerovergange med torontoanlæg
2. Ændring af hastighedsgrænsen til 40 km/t på strækningen i stedet for en 40 km/t zone
3. Tilpasning og reetablering af hævede flader og vejbump
4. Genmarkering af afstribninger og hajtænder
5. Undersøgelse af parkeringsforhold langs strækningen
6. Oprydning af skiltene på strækningen.

Disse forslag vil løse problemet med manglende krydsningsfaciliteter for fodgængere, forbedre trafiksikkerheden og samtidig bidrage til yderligere reduktion af den gennemkørende trafik.

Der vil blive beregnet et overslag over udgifterne til de anbefalede nye tiltag, og projektet vil indgå i oplægget til prioriteringen af anlægsbevillingen til trafiksikkerhedsindsatser i 2024.

## Økonomiske konsekvenser

Ingen økonomiske konsekvenser.